REPUBLIKA HRVATSKA

PRIMORSKO-GORANSKA ŽUPANIJA

OPĆINA PUNAT

**II. IZMJENE I DOPUNE PROGRAMA**

**građenja komunalne infrastrukture na području Općine Punat u 2020. godini**

Sadržaj:

1. Pravni temelj za donošenje akta i obrazloženje;
2. Prijedlog II. Izmjene i dopune Programa građenja komunalne infrastrukture na području Općine Punat u 2020. godini

Predlagatelj:
općinski načelnik

Punat, lipanj 2020. godine

PRAVNI TEMELJ ZA DONOŠENJE AKTA

 Članak 67. Zakona o komunalnom gospodarstvu („Narodne novine“ broj 68/18, 110/18 i 32/20), članak 33. stavak 13. Zakona o održivom gospodarenju otpadom („Narodne novine“ broj 94/13, 73/17, 14/19 i 98/19) i članak 31. Statuta Općine Punat („Službene novine Primorsko- goranske županije“ broj 8/18, 10/19 i 3/20).

OBRAZLOŽENJE

 Predstavničko tijelo jedinice lokalne samouprave temeljem članka 67. Zakona o komunalnom gospodarstvu („Narodne novine“ broj 68/18, 110/18 i 32/20), za svaku kalendarsku godinu, donosi Program građenja komunalne infrastrukture.

 Temeljem članka 33. stavka 13. Zakona o održivom gospodarenju otpadom („Narodne novine broj“ 94/13, 73/17, 14/19 i 98/19), sastavni dio Programa građenja komunalne infrastrukture čini Program gradnje građevina za gospodarenje komunalnim otpadom.

 Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

 Ovim II. izmjenama i dopunama Programa građenja komunalne infrastrukture na području Općine Punat u 2020. godini predlažu se slijedeće izmjene i dopune:

**Izgradnja nerazvrstane ceste SU15**

Iznos je povećan za vrijednost troškova izrade projektne dokumentacije za izgradnju nerazvrstane ceste SU15 zbog usklađenja projektne dokumentacije sa novom tehničkom regulativom kao i izrada ispravka Glavnog projekta zbog promjena uvjeta na dovodnom cjevovodu sanitarne i požarne vode dodavanjem crpki za podizanje tlaka vode, a koje će zadovoljiti zahtijevane potrebe budućih korisnika planiranog naselja kao i zahtijevane zakonske uvjete za funkcioniranje hidrantske mreže.

**Izgradnja nerazvrstane ceste OU17**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 smanjuju se predviđena sredstva za imovinsko pravne radnje te će se navedene aktivnosti planirati u slijedećoj godini.

**Izgradnja nerazvrstane ceste KPP18**

Iznos je povećan za troškove izrade projektne dokumentacije za izgradnju nerazvrstane ceste KPP18 s obzirom da će se nakon otkupa zemljišta steći uvjeti za ishođenje građevinske dozvole.

**Izgradnja pločnika u dijelu ulice I.G.Kovačića**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 smanjuju se sredstva za imovinsko pravne radnje te izgradnju i nadzor pločnika u dijelu ulice I.G.Kovačića te će se do kraja 2020. godine izraditi projektna dokumentacija dok će se u Proračunu za 2021. godinu planirati sredstva za izgradnju navedenog pločnika.

**Nastavak izgradnje potpornog zida u OU50**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 odustaje se od aktivnosti izgradnje potpornog zida u OU50 (ulica Rabska).

**Legalizacija komunalne infrastrukture**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 odustaje se od planiranih aktivnost legalizacije komunalne infrastrukture.

**Izgradnja nerazvrstane ceste – obalne šetnice**

Izmijenjen je iznos procjene troškova za imovinsko pravne radnje za izgradnju nerazvrstane ceste– obalne šetnice sukladno izvršenim aktivnostima.

**Izgradnja nerazvrstane ceste SU6**

Povećan je iznos za procjenu troškova za izradu projektne dokumentacije za izgradnju nerazvrstane ceste SU6 zbog usklađenja projektne dokumentacije s novom tehničkom regulativom te je izmijenjena procjena troškova za imovinsko pravne radnje sukladno izvršenim aktivnostima.

**Uređenje Centralnog trga u Puntu**

Završeno je uređenje te je planirani iznos povećan zbog stvarno izvedenih radova i dodatnih radova koji su bili nužni za izvođenje i okončanje projekta. Iznos je povećan temeljem izvršene primopredaje i okončanog obračuna dok su planirana sredstva za nadzor smanjena sukladno iznosima dobivenim i ugovorenim kroz postupke javne nabave te sukladno izvršenju aktivnosti.

**Javni parking GMU1**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 odustaje se od aktivnosti rješavanja imovinsko-pravnih odnosa te izrade projektne dokumentacije za izgradnju javnog parkinga GMU1.

**Izgradnja parkirališta u ulici Drena**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 odustaje se od aktivnosti za izradu projektne dokumentacije za izgradnju navedenog parkirališta.

**Komunalna urbana oprema**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 smanjuju se planirana sredstva za nabavu komunalne urbane opreme.

**Prometna urbana oprema**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 smanjuju se planirana sredstva za nabavu prometne urbane opreme.

**Izgradnja spomen obilježja na Centralnom trgu**

Odustaje se od planirane aktivnost izgradnje spomen obilježja na Centralnom trgu iz razloga što se utvrdilo da bi izvedba odabranog idejnog rješenja znatno premašila sredstva koja su planirana u Proračunu, kao i procijenjenu vrijednost iz projektnog natječaja.

**Izgradnja javne rasvjete na Centralnom trgu**

Planirana sredstva se povećavaju radi usklađenja sa iznosima dobivenim i ugovorenim kroz postupke javne nabave te sukladno izvršenju aktivnosti.

**Ostala ulaganja u javnu rasvjetu - Punat**

Povećao se iznos ulaganja zbog potrebe izmjene postojećih rasvjetnih tijela uzrokovane dotrajalošću.

**Dodatno uređenje parka Kostarika i sanacija postojećih opločnika u parkovima**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 smanjuju se planirana sredstva za dodatno uređenje parka Kostarika i sanaciju postojećih opločnika u parkovima. Nastavak sanacije opločnika u parkovima odnosno izvršenje aktivnosti i izvođenje radova planirat će se u sljedećoj godini.

**Uređenje špine u Staroj Baški**Zbog planiranog smanjenja prihoda Proračuna Općine Punat uzrokovanih pandemijom virusa COVID-19 odustaje se od planirane aktivnosti, s obzirom da provedbu aktivnosti nije nužno izvršiti u 2020. godini.

 Izvršene su i izmjene izvora financiranja na planiranim aktivnostima sukladno planiranim prihodima izmjene i dopune Proračuna, a vodeći računa o namjenskom trošenju istih.

 Sukladno gore navedenim izmjenama i dopunama korigirana je i rekapitulacija izvora financiranja i rekapitulacija ukupnih programskih aktivnosti po vrsti komunalne infrastrukture.

 Slijedom navedenog, predlaže se Općinskom vijeću donošenje II. Izmjena i dopuna Programa kao u prijedlogu.